**Jean Baptiste Vanmour** (1671–1737) oli ranskalais-flaamilainen taidemaalari, joka asui Osmanien valtakunnassa 1700-luvun ensimmäisinä vuosikymmeninä.

Varhainen elämä
---------------

Vanmourin varhaisista vaiheista tiedetään vain vähän. Hänen kerrotaan syntyneen Valenciennesissa ja opiskelleen maalausta Jacques-Albert Gérinin studiossa.

Taiteilijana Osmanien valtakunnassa
-----------------------------------

Vuonna 1699 hän liittyi Osmanien valtakuntaan lähetetyn Ranskan suurlähettiläs Charles de Ferriolin seurueeseen. Hän sai Ferriolilta toimeksiannon maalata sata muotokuvaa osmaneista. Maalausten valmistuttua Vanmour julkaisi grafiikanvedossarjan *Recueil de cent estampes représentant différentes nations du Levant*, josta tuli hyvin suosittu länsimaissa ja sitä painettiin viidessä maassa.

Vuonna 1711 Ferriol palasi Ranskaan, mutta Vanmour pysyi Istanbulissa tehden töitä muille eurooppalaisille lähetystöille. Muun muassa Alankomaiden Osmanien lähettiläs Cornelius Calkoen oli taiteen keräilijä ja palkkasi Vanmourin tekemään maalauksia useita kertoja. Vanmour palkkasi Istanbulissa sijaitsevaan studioonsa myös assistentteja, jotka valmistivat teoksia hänen luonnostensa ja asetelmiensa pohjalta.

Vanmour kuvasi aikakauden länsimaisille ihmisille hyvin eksoottista ja tuntematonta aihettaan yksityiskohtaisella tarkkuudella, kiinnittäen huomiota kulttuurillisiin eroavaisuuksiin elintavoissa sekä värikkääseen ja koristeltuun pukeutumiseen. Häntä pidetään tärkeimpänä Osmanien valtakunnan renessanssiksi kutsutun tulppaanikauden länsimaisena tarkkailijana ja tallentajana. Vuonna 1730 Patrona Halilin johtamat konservatiivis-uskonnolliset kapinalliset kaatoivat tulppaanikauden hallinnon. Vaikka kapinalliset vastustivat ajankohtana yleistynyttä länsimaista vaikutusta Osmanien valtakuntaan, Vanmour selviytyi vallanvaihdoksen tuhoista ja teki aiheesta useita maalauksia. Hänen teoksiaan on nähtävillä Amsterdamin Rijksmuseumissa.

Galleria
--------

### Yleisasetelmia

* Suurvisiiri ottaa vastaan Ranskan lähetystön (Suurlähettiläs Ferriol maalauksen keskellä, 1699)*Suurvisiiri ottaa vastaan Ranskan lähetystön* (Suurlähettiläs Ferriol maalauksen keskellä, 1699)
* Sulttaani Ahmed III:n metsästysseurue (n. 1700-1730)*Sulttaani Ahmed III:n metsästysseurue* (n. 1700-1730)
* Turkkilaiset häät (n. 1720-1735)*Turkkilaiset häät* (n. 1720-1735)
* Sulttaani kulkee Istanbulissa (n. 1700-1737)*Sulttaani kulkee Istanbulissa* (n. 1700-1737)
* Audienssi sulttaanin hovissa (ennen 1737)*Audienssi sulttaanin hovissa* (ennen 1737)

|  |  |
| --- | --- |
| Muotokuvia
* Cornelius Calkoen (n. 1727-1735)*Cornelius Calkoen* (n. 1727-1735)
* Sulttaani Ahmed III (n. 1727-1735)*Sulttaani Ahmed III* (n. 1727-1735)
* Patrona Halil (n. 1730-1737)*Patrona Halil* (n. 1730-1737)
* Kaleerin kapteeni-bey, 1707*Kaleerin kapteeni-bey*, 1707
* Janitsaari, päässään tyypillinen turbaani, 1707*Janitsaari, päässään tyypillinen turbaani*, 1707
* Valakian prinsessa, 1707*Valakian prinsessa*, 1707

 | Vanmourin studion tuotoksia
* Näkymä Alankomaiden suurlähetystöön (n. 1720-1744)*Näkymä Alankomaiden suurlähetystöön* (n. 1720-1744)
* Dervišši (n. 1730-1737)*Dervišši* (n. 1730-1737)
* Naisia korutöissä,*Naisia korutöissä*,

 |

Lähteet
-------

* Bosworth, Donzel, Heinrichs, Lecomte: *The Encyclopaedia of Islam (vol. 8 Ned-Sam)*. E.J.Brill, 1995. ISBN 90-04-09834-8.
* Faroqhi, Suraiya N. (toim.) Luku 19 *Arts and Architecture* Artan, Tülay: *The Cambridge History of Turkey vol. 3*, s. 48. Cambridge University Press, 2006. ISBN 0-521-62095-3.
* Kadıoğlu, Muhsin: *The Turkish Influences on the Most Famous European Ladies*. Dr. Muhsin Kadıoğlu, 2016. Teoksen verkkoversio.

### Viitteet

1. ↑  Huom. Sukunimi joskus myös muodossa Van Mour, ks. esim. *The Cambridge History of Turkey vol. 3* 2006
2. 1 2 3  Jean Baptiste Vanmour Rijksmuseum. (englanniksi) Viitattu 30.4.2017
3. ↑  Kadioglu 2016, s. 42
4. 1 2  Artan 2006, s. 443
5. ↑  The Encyclopaedia of Islam (vol. 8), s. 287-288

Aiheesta muualla
----------------

* Jean Baptiste Vanmour Rijksmuseum (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat
* Puola

 |
|  |
| Taiteenala | 
* KulturNav
* RKD Artists
* ULAN

 |
|  |
| Henkilöt | 
* Alankomaat

 |
|  |
| Muut | 
* SNAC
* IdRef

 |

 |